Sydossetien erklærede sin suverænitet den 20. september 1990. I oktober 1990 blev det georgiske parlamentsvalg boykottet af Sydossetien, som afholdt valg til sit eget parlament i december samme år. Den 11. december vedtog det georgiske parlament et lovforslag, der reelt afskaffede Sydossetiens autonome status.<ref name="konig" /><ref name="zaman" /> I januar 1991 blussede den georgisk-sydossetiske-konflikt op, hvilket afstedkom betydelig militær og civile tab på begge sider. Efterfølgende blokerede georgiske tropper den sydossetiske hovedstad, Tskhinvali, i flere måneder. Georgiens uafhængighedsafstemning d. 31. marts 1991 blev ligeledes i stor stil boykottet af Sydossetien. I april 1991 udstationerede det sovjetiske indenrigsministerium 500 soldater i Sydossetien, hvormed Moskva – som ellers tidligere havde tøvet og ageret ubeslutsomt i konflikten – åbenlyst parti med Sydossetien. Disse sovjetisk tropper blev dog tilbagetrukket senere på året, idet Sovjetunionen formelt blev opløst. Dog havde de sovjetiske tropperne efterladt store mængder våben af høj kaliber, hvilket yderligere var med til at antænde konflikten. Hårde kampe brød i foråret 1992 ud mellem Georgien og Sydossetien (støttet af bl.a. frivillige fra [[Republikken Nordossetien–Alania|Nordossetien]]), som afstedkom flygtningestrømme på begge sider.<ref name="konig" /><ref name="zaman" />
Historie Folkeret